Bernhard Bolzano

Bernhard Placidus Johann Nepomuk Bolzano (født 5. oktober 1781 i Praha i Habsburgmonarkiet, død 18. desember 1848 i Praha i keiserdømmet Østerrike) var en østerriksk (tsjekkisk) katolsk prest, filosof og matematiker.
Liv og virke
Bakgrunn
Bernards Bolzanos far var en italiensk kunsthandler fra Nesso (ved Como i Lombardia), hans mor datter av en tysk kjøpmann fra Praha. Hans yngre bror var Praha-legen Peter Bolzano (1794–1818). I løpet av barndommen ble han sterkt påvirket av familiens religiøsitet. Allerede i ungdommen var han interessert i vitenskapelig og politisk litteratur.
Bolzano avla i 1804 teologieksamen ved universitetet i Praha. 
Prest
Han ble presteviet i 1805. I 1805 ble Bolzano katolsk professor i religionsfilosofi ved universitetet i Praha. Mellom 1805 og 1819 var han universitetspredikant ved Den hellige frelsers kirke i Praha, hvor prekenene hans påvirket intelligentsiaen i den nasjonale vekkelsens æra. 

I 1819, på julaften, ble han forhindret fra å undervise ved universitetet i Praha ved et dekret fra keiser Franz I, og tre uker senere ble han endelig suspendert fra å undervise for sine reformistiske synspunkter og ble tildelt en pensjon på 300 floriner per år. Den opprinnelige lønnen var 800 floriner per år. Noen prestestilling etter dette verket bad ham om eller fikk han.

Som teolog var han rasjonalistisk og som filosof tilhenger av Leibniz.

Matematiker
Som matematiker publiserte Bolzano noen arbeider vedrørende funksjonsteori, som lenge forble upåaktet, men seinere anerkjent for å være av stor betydning og forløperen til moderne teorier for funksjonen til en reell variabel.

I sin store Wissenschaftslehre 1 – 4 (1837) behandlet han logiske, kunnskapsteoretiske og psykologiske spørsmål og foregrep dermed flere viktige læresetninger i moderne logikk. Blant annet gjorde han et skarpt skille mellom ideens opplevelse og ideens innhold, som finnes uavhengig av opplevelsen.Bra Böckers lexikon, 1973

Som matematiker gjorde han en betydningsfull innsats blant annet med Paradoxen des Unendlichen (1851) der han i på visse punkt foregrep den teorien som Georg Cantor (1845–1918) framla om transfinite tall.

 Referanser 

 Kilder 


 Eksterne lenker 
 Bernard Bolzano's Theory of Science (engelsk)

Kategori:Østerrikske matematikere
Kategori:Tsjekkiske matematikere
Kategori:Østerrikske filosofer
Kategori:Tsjekkiske filosofer
Kategori:Østerrikske katolske prester
Kategori:Tsjekkiske katolske prester
Kategori:Opplysningstidens filosofer
Kategori:Østerrikske professorer
Kategori:Personer fra Praha